ขออนุญาตสอบถามคุณค่ะ พอดีกำลังตั้งครรภ์ แต่สับสนเกี่ยวกับอายุครรภ์เพราะอายุครรภ์ที่นับจาก LMP กับอัลตราซาวน์ต่างกันมากค่ะ คือ LMP 30 พ.ค.64 ตรวจปัสสาวะพบว่าขึ้น 2 ขีด วันที่ 28 มิ.ย.64 ถ้านับอายุครรภ์จาก LMP วันนี้อายุครรภ์จะ 10 +6 wk. แต่เมื่อวานไป ANC อัลตราซาวน์ได้อายุครรภ์ 5 wk.พบถุงตั้งครรภ์ และตัวเด็กกลมๆ แต่ยังเห็นหัวใจไม่ชัดค่ะ เราจะยึดอายุครรภ์จากอันไหนดีคะ พอดีจะฉีดวัคซีน covid ค่ะเลยไม่แน่ใจ ขอบสำหรับคำตอบล่วงหน้านะคะ
สวัสดีค่ะ การตรวจอายุครรภ์จากอัลตราซาวด์จะค่อนข้างมีความแม่นยำสูงในช่วงอายุครรภ์ไม่เกิน 20 สัปดาห์า โดยมักจะคลาดเคลื่อนจากอายุครรภ์จริงไม่เกิน 7 วันดังนั้น หากตรวจอายุครรภ์จากอัลตราซาวด์ได้ 5 สัปดาห์ อีกทั้งยังพบแค่ถุงตั้งครรภ์ และถุงไข่แดง (ตัวเด็ก) โดยที่ยังเห็นการเต้นของหัวใจไม่ชัด ก็ถือว่าน่าจะมีอายุครรภ์ประมาณนี้ค่ะ เพราะการจะเห็นการเต้นของหัวใจเด็กที่ชัดเจน ก็ต้องอายุครรภ์ 7 สัปดาห์ขึ้นไป ดังนั้น หากมีอายุครรภ์ 10 สัปดาห์ 6 วัน ตามการนับของรอบประจำเดือน ก็ควรต้องเห็นการเต้นหัวใจทารกชัดเจนค่ะดังนั้น แนะนำควรนับอายุครรภ์ตามที่ตรวจจากอัลตราซาวด์มากกว่าจากประจำเดือนค่ะ เพราะประจำเดือนอาจไม่แน่นอนได้ทั้งนี้ หากจะฉีดวัคซีนป้องกันโควิด 19 ก็ควรรอให้อายุครรภ์มากกว่า 12 สัปดาห์ (จากอัลตราซาวด์) ก่อนค่ะ